CELEX: 62008CN0412
Language: lt
Date: 2008-09-22 00:00:00
Title: Byla C-412/08 2008 m. rugsėjo 22 d. Finanzgericht Baden-Württemberg (Vokietija) pateiktas prašymas priimti prejudicinį sprendimą byloje Swiss Caps AG prieš Hauptzollamt Singen

6.12.2008   
            
            
               LT
            
            
               Europos Sąjungos oficialusis leidinys
            
            
               C 313/14
            
         2008 m. rugsėjo 22 d.Finanzgericht Baden-Württemberg (Vokietija) pateiktas prašymas priimti prejudicinį sprendimą byloje Swiss Caps AG prieš Hauptzollamt Singen
   
   (Byla C-412/08)
   (2008/C 313/21)
   Proceso kalba: vokiečių
   Prašymą priimti prejudicinį sprendimą pateikęs teismas
   Finanzgericht Baden-Württemberg
   Šalys pagrindinėje byloje
   Ieškovė: Swiss Caps AG
   Atsakovė: Hauptzollamt Singen
   Prejudiciniai klausimai
   
               1.
            
            
               Ar Kombinuotosios nomenklatūros (1987 m. liepos 23 d. Tarybos reglamento (EEB) Nr. 2658/87 I priedas — Kombinuotoji nomenklatūra (KN)) (1)1517 poziciją reikia aiškinti taip, kad 10 mg lecitino, 18,8 mg vitamino E, 8,2 mg vaško, 8 mg kalcio pantotenato, 0,2 mg folio rūgšties ir 0,11 mg biotino priedas 500 mg šaltai spausto juodgrūdžių aliejaus (62,5 arba 83,3 %), 38,7 mg sojos aliejaus ir 16 mg koncentruoto sviesto mišinyje laikytinas tokiu nedideliu, kad šis priedas neturi įtakos tokio preparato priskyrimui šiai pozicijai?
            
         
               2.
            
            
               Jeigu būtų teigiamai atsakyta į pirmąjį klausimą:
               Ar Bendrųjų Kombinuotosios nomenklatūros aiškinimo taisyklių 5 taisyklę reikia aiškinti taip, kad kapsulių sienelės, kurių sudėtyje yra pirmiau paminėtų medžiagų, laikytinos pakavimo talpykla?
            
         
               3.
            
            
               Jeigu bus neigiamai atsakyta į antrąjį klausimą:
               Ar Kombinuotosios nomenklatūros 1517 poziciją reikia aiškinti taip, kad kapsulių sienelės iš 313,97 mg želatinos sultinio (47,3 % želatinos,17,2 % glicerino, 35,5 % vandens), 4,30 mg titano dioksido (50 %) ir glicerino (50 %) pastos bei 1,73 mg chinolino geltonojo dažiklio (25 %) ir glicerino (75 %) pastos lemia, jog pirmiau aprašytos kapsulės negali būti klasifikuojamos šioje pozicijoje?
            
         
      (1)  OL L 256, p. 1.